**SINTEZA**

**la proiectul hotărârii Guvernului pentru aprobarea**

**Regulamentului cu privire la desfășurarea activității de autoservice**

|  |  |  |  |
| --- | --- | --- | --- |
| **Participantul la avizare, consultare publică, expertizare** | **Nr. crt.** | **Conținutul obiecției,****propunerii, recomandării, concluziei** |  **Argumentarea****autorului proiectului** |
| **Consultare publică prealabilă** |
| **Agenția Națională Transport Auto***(scrisoarea Nr.06/1-1-4744 din 05.08.2024)* | 1 | Pct.1 se modifică cu următorul conținut: *“Regulamentul cu privire la desfășurarea activității de autoservice (în continuare Regulament) stabilește modalitatea de înregistrare, dotare tehnică minima, organizare și control al activității atelierelor specializate care desfășoară activități de întreținere, reparații, reglare, reutilare a vehiculelor rutiere, precum și de dezmembrare a acestora, în vederea asigurării protecției consumatorilor și respectării prevederilor legale referitoare la siguranța circulației și protecția mediului înconjurător.”* | **Se acceptă** |
| 2 | Pct.2 se modifică și se completează cu următorul conținut: *“activitățile specifice de autoservice care pot influența parametrii constructive, funcționali și de calitate ai vehiculelor rutiere sunt:**a) repararea, întreținerea și/sau reglarea ansamblurilor mecanice:**- motorul și instalațiile anexe ce cuprind: MAS/MAC, alimentare prin carburaţie /injecţie, motoare electrice, instalația de pornire, de alimentare, de răcire, de evacuare, alte componente, reglarea sistemelor;**- transmisia și componentele acesteia ce cuprind: transmisia mecanică, automata, cu variator, alte componente, reglarea sistemelor;**- sistemul de rulare și componentele acestuia ce cuprind: roti, axe, punți, suspensii alte componente, reglarea componentelor;**- sistemul de direcție și componentele acestuia ce cuprind: cu acționare hidraulică, electrică, mecanică, alte componente, reglarea geometriei sistemului de direcție și componentelor;**- sistemul de frânare și componentele acestuia ce cuprind: sistem mecanic, hidraulic, pneumo-hidraulic, pneumatic, electric, cu sisteme avansate de control, reglarea sistemului și componentelor;**b) repararea, întreținerea, reglarea echipamentului electric şi/sau electronic:* *- instalația electrică de pornire a motorului, de încărcare a bateriilor de acumulatori și componentelor acesteia, ș.a;**- instalația electrică de iluminare și semnalizare și componentele acesteia(instalarea alarmei auto, GPS, închidere centralizată, instalatii audeo, CD, casetofon, DVD), ş.a;**- sistemul de gestiune electronică a motorului şi/sau a sistemelor vehiculului rutier;**c) repararea structurii caroseriei şi/sau înlocuirea şasiului şi/sau caroseria ce cuprind: reparații ale caroseriei fără structură de rezistenţă, reparații ale structurii de rezistenţă a caroseriei, redresarea structurii de rezistenţă a caroseriei, înlocuire și acoperire anticorozivă, redresarea, repararea, înlocuirea și acoperirea anticorizivă a şasiului, reparația părților detaşabile ale caroseriei(bare de protecție, mînere, oglinzi, ș.a);**d) repararea anvelopelor ce cuprind: montare/demontare anvelope, vulcanizare, echilibrare/balansare roți, reparare anvelope, reparare jante, ș.a;**e) dezmembrarea vehiculelor rutiere scoase din uz şi a componentelor acestora ce cuprinde: dezasamblarea vehiculului rutier şi/sau a subansamblurilor acestuia ăn vederea reciclării;**f) reutilarea vehiculelor rutiere ce cuprinde: modificarea parametrilor constructivi, funcționali și de calitate a vehiculului, care trebuie să asigure siguranța și securitatea construcției vehiculului, corespunderea condițiilor de stabilitate, protecția mediului și utilizarea conform destinației;**g) lucrări de întreținere ce cuprind: înlocuire filtre, uleiuri, plăcuțe de frînă, lichide, becuri și siguranțe, curele de transmisie, lichid refrigerent, lucrări detailing, s.a,"* | **Se acceptă** |
| 3 | Pct.3 se modifică și se completează cu următorii termeni şi definiții: *“instituție abilitată - autoritatea administrativă Agenţia Naţională Transport Auto desemnată de către organul central de specialitate în asigurarea înregistrării, controlul şi supraveghere a întreprinderilor ce desfășoară activități conexe transportului rutier",**“Registrul Activităților Conexe - înregistrarea/modificarea entităților care oferă servicii conexe operatorului și a unităților de transport operate de către acesta în Registrul de stat al întreprinderilor",**“Reutilare - activitate specifică de autoservice care are ca rezultat schimbarea parametrilor constructivi, funcționali sau de calitate ai vehiculelor rutiere şi/sau ai produselor utilizate pentru acestea față de tipul omologat, inclusiv activitatea de completare/carosare a unui vehicul și activitatea de tuning",* *“redresarea structurii de rezistență operație specifică de readucere la configurația iniţială, numai prin procese de deformare plastică, a structurii de rezistenţă deformate a unei caroserii şi verificarea restabilirii dimensiunilor iniţiale, cu ajutorul echipamentelor specifice;"* | **Se acceptă parțial**Noțiunea de *“Registrul Activităților Conexe“,* este reflectată în HG 127/2020, respectiv nu necesită includerea repetată în proiect. |
| 4 | Pct.4 se modifică și se completează cu următorul conținut: *“Activitățile prevăzute la pct.2 al prezentului Regulament pot fi prestate doar de atelierele specializate cu înregistrarea prealabilă în Registrul Activităților Conexe prin notificare și îndeplinirea condițiilor menționate la art. 96 al Codului Transporturilor Rutiere.* *Totodată, atelierele specializate înregistrate în modul stabilit, pot deține și presta servicii prin intermediul unui atelier mobil cu înștiințarea Agenției.* *Cu atelierul mobil se pot presta doar activități de: înlocuire anvelope și echilibrare roți, reparare anvelope; înlocuire parbrize, lunete și geamuri laterale; montare, reparare și verificare instalație de alarmă auto și închidere centralizată și componentelor acestora; reglare sisteme electronice.* *Pentru prestarea acestui serviciu întreprinderea va deține autovehiculul utilizat ca atelier mobil. Pentru desfăşurarea activităților de înlocuire și echilibraree roți, precum și reparare anvelope, autovehiculul trebuie să fie reutilat și înmatriculat în modul stabilit ca autovehicul de destinație specială tip-SG, atelier mobil, existența jaloanelor necesare pentru delimitarea zonei în care se vor desfăşura activitățile, dotarea cu utilaj și echipament necesat desfăşurării activității conform anexei nr.1 la Regulament."* | **Se acceptă** |
| 5 | Pct.5 se completează cu următorul conținut de text: *" atelierul va trebui să fie dotat și să dețină utilajul și echipamentul minim necesar pentru desfăşurarea activității de autoservice stabilit în Anexa nr.1 la prezentul regulament. Atelierul va asigura utilizarea echipamentului verificat în corespundere cu prevederile Hotărîrii Guvernului nr.1042/2016 cu privire la aprobarea listei oficiale a mijloacelor de măsurare și măsurărilor supuse controlului metrologic legal"* | **Se acceptă** |
| 6 | Pct.6 se modifică și se completează cu următorul conținut: *"Înregistrarea agenților economici care prestează servicii conexe transporturilor rutiere de autoservice se efectuiază în baza notificării și înregistrării prealabile în sistemul informațional „e-Autorizație transport" (portal public) prin serviciul electronic guvernamental de autentificare și control al accesului M-Pass" sau la ghişeul unic al Agenţiei Naţionale Transport Auto, cu respectarea prevederilor art. 100 al Codului Transporturilor Rutiere.* *În cazul activității de autoservice prevăzute la pct.2 lit. a) b) c) d) și g) din prezentul Regulament, agentul economic doar se va notifica în termen de 15 zile privind activitățile pe care le desfășoară.* *Notificarea va cuprinde: datele de identificare a agentului economic; activităţile pe care le desfăşoară; adresa şi numele managerului responsabil de activitatea de autoservice. În cazul desfăşurîrii activității de autoservice prevăzute la pct.2 lit. e) și f) din prezentul Regulament, agentul economic va depune la Agenţie, pentru fiecare atelier, cîte un dosar de înregistrare care va cuprinde:**a) notificarea;* *b) copia certificatului de competenţă profesională al managerului responsabil de activitatea atelierului;**c) declaraţia pe proprie răspundere privind îndeplinirea cerinţei de bună reputaţie;**d) lista aparatelor şi utilajelor din dotarea atelierului;**e) copiile buletinelor de verificare metrologică valabile a echipamentului şi mijloacelor de măsurare şi copiile certificatelor de atestare metrologică a standurilor şi utilajului de încercări;* *f) schiţa atelierului, la scara 1:100, cu amplasarea aparatelor şi utilajelor din dotarea atelierului.* *În baza notificării, agentul economic va declara pe propria răspundere întrunirea cerinţelor stabilite de Codul transporturilor rutiere pentru iniţierea şi desfăşurarea activităților conexe specificate în notificare și după caz, va solicita un control inopinat din partea Agenţiei pentru a fi atestate capacităţile notificate şi întrunirea declarată a cerinţelor.* *Suplimentar, pentru înregistrarea activităţilor de dezmembrare a vehiculelor rutiere scoase din uz şi a componentelor acestora sau reutilarea vehiculelor rutiere, agenții economici menționați în la pct.2 lit. e) și f) din prezentul Regulament, trebuie să respecte și să prezinte dovada întrunirii condițiilor prevăzute la art. 106 respectiv art. 109 din Codul transporturilor rutiere, cu anexarea dovezilor la cererea de notificare.* *În cazul gradului sporit de risc al activității conexe solicitate sau în cazul prezentării unor informaţii incerte, care necesită a fi verificate suplimentar, Agenţia, în cel puțin 10 zile lucrătoare, poate să efectueze o vizită de control în conformitate cu Legea nr. 131 din 08.06.2012 privind controlul de stat asupra activităţii de întreprinzător, în urma căreia va elibera procesul-verbal de control în care se va constata conformarea cu cerinţele Codului transporturilor rutiere sau se va prescrie înlăturarea neconformităţilor depistate.* *Notificarea unor date eronate sau incomplete atrage nulitatea întregii notificări şi respectiv, ilegalitatea activităţii în domeniul serviciilor conexe transporturilor rutiere.* *Dacă notificarea sau înregistrarea ulterioară se constată a fi nulă, Agenţia în termen de 5 zile lucrătoare de la constatare, informează în scris persoana fizică sau juridică care a efectuat notificarea.* *Notificarea se consideră efectuată la data confirmării acesteia de către Agenție. În decursul a 10 zile lucrătoare, sau după caz 15 zile lucrătoare de la notificare, Agenția va înregistra persoana care a efectuat notificarea în Registru și va comunica acesteia faptul înregistrării.* *În cazul în care Agenţia nu a iniţiat un control în urma notificării şi/sau nu a eliberat procesul-verbal de control în decursul a 10 zile lucrătoare sau după caz 15 zile lucrătoare de la depunerea notificării, survine principiul aprobării tacite şi exemplarul de notificare pe care se confirmă recepționarea notificării substituie procesul-verbal de control sau extrasul din Registru, până la data la care Agenția va elibera în modul corespunzător, procesul-verbal de control sau extrasul din registru.* *După iniţierea activității, agenții economici înregistraţi sunt obligați să informeze Agenţia despre orice modificare a datelor cuprinse în notificare sau în documentele anexate la notificare, în decursul a cel mult 10 zile de la data survenirii schimbărilor."* | **Se acceptă parțial**Proiectul deja prevede aspectul privind notificarea unor date eronate sau incomplete și atragerea la nulitatea întregii notificări. |
| 7 | Se propune modificarea şi completarea regulamentului cu **capitolul III *"Asigurarea protecției beneficiarului",*** cu conținutul pct. 13-17; | **Se acceptă** |
| 8 | Pct.13, se propune modificarea și completarea cu următorul conținut:*"Întreprinderile care efectuează activitățile prevăzute la pct.2 din prezentul regulament, sunt obligate în conformitate cu prevederile art. 105 la Codul transporturilor rutiere, să elibereze la cererea beneficiarului, certificate de garanție pentru lucrările executate, care să prevadă și perioada de garanție pentru componentele noi ori recondiționate, conform legislației. Un certificat de garanție trebuie să prevadă minimum subiectele prevăzute în Anexa 3 la prezentul regulament. "* | **Se acceptă** |
| 9 | Se propune modificarea şi completarea regulamentului cu **capitolul IV *"Condițiile și procedura de desfășurarea a activității de autoservice de reutilare a vehiculelor"***, cu conținutul pct. 18-24; | **Se acceptă**  |
| 10 | Pct.21, se propune modificarea și completarea cu următorul conț: *"Întreprinderile specializate vor putea desfăşura activități de reutilări/modificări constructive şi/sau reconstrucție în conformitate cu documentațiile tehnice specifice ale producătorului vehiculului ce urmează a fi modificat sau cu abilitarea producătorului vehiculului ce urmează a fi modificat"* | **Se acceptă parțial**Conform Codului transporturilor rutiere nr.150/2014, noțiunea *“atelier de autoservice“* este relevantă în contextul acestui articol. |
| 11 | Pct.22, se propune modificarea şi completarea cu următorul conț: *"Se includ la reutilări/modificări constructive următoarele activități:**- schimbarea caroseriei (benă, benă cu prelată, furgon, basculantă, platformă, cisternă, transport vehicule, tranport mărfuri periculoase, transport animale, rulote, autorulote, furgoanelor cu destinație de atelier, de transportare a poștei, mărfurilor industriale, mobilei, produselor alimentare şi altor bunuri)**- reamenajarea caroseriei (instalare locuri, camioane mixte, utilaj special,)**- montarea şi/sau modificarea de componente şi/sau sisteme (semnalizare luminoasă și sonoră specială; bordurilor mobile, a troliurilor, macaralelor hidraulice folosite la operațiunile de încărcare şi descărcare, );**- reconstrucția vehiculelor;**- instalarea agregarului motor de altă marcă, model, capacitate;**- instalarea utilajului de gaz GNC, GPL în sistemul de alimentare a vehiculului,**- modificarea instalației de evacuare a gazelor prin instalarea/demontarea catalizatorilor, sonde lambda şi altor componente ale acesteia;**- modificarea sistemului de frînare antiblocare (ABS) și componentele acesteia;**- instalarea/demontarea utilajului de climatizare cu funcționare integrată sau independentă specifice vehiculelor rutiere și componentele acestora;**- instalarea sistemului de remorcare și componentele acestuia;**- instalarea utilajului de refrigerare;**- activitate de tuning."* | **Se acceptă** |
| 12 | Se propune modificarea și completarea regulamentului cu **capitolul V** *"****Condițiile și procedura de desfășurarea a activității de autoservice de dezmembrare a vehiculelor****", cu conținutul pct.25; "* | **Nu se acceptă**Proiectul include două prevederi ce țin de condițiile și procedura de desfășurarea a activității de autoservice de dezmembrare a vehiculelor pentru care, nu este necesară includerea într-un nou capitol. |
| 13 | pct.25, se propune modificarea și completarea cu următorul conținut: *"Întreprinderile înregistrate care desfăşoară activitatea de dezmembrare a vehiculelor rutiere scoase din uz trebuie să dețină suplimentar spații de depozitare, inclusiv pentru depozitarea temporară a acestor vehicule înainte de dezmembrare şi pentru produsele și materialele de exploatare ce rezultă în urma dezmembrării, care să îndeplinească următoarele condiţii:**a) zona de colectare a vehiculelor rutiere scoase din uz trebuie împărţită în două zone separate, şi anume: o zonă unde vehiculele scoase din uz sînt predate de către proprietari și o zonă pentru depozitarea temporară a acestora în vederea dezmembrării;**b) să deţină suprafeţe impermeabile în zona în care se efectuează dezmembrarea şi depoluarea vehiculului rutier;**c) să deţină containere adecvate pentru depozitarea bateriilor de acumulatoare;**d) să deţină rezervoare pentru depozitarea separată a lichidelor vehiculelor scoase din uz: combustibil, ulei de motor, ulei de cutie de viteze, ulei de transmisie, ulei hidraulic, lichide de răcire, antigel, lichid de frînă, lichide ale sistemului de aer condiționat şi orice alte lichide conţinute de vehiculul rutier scos din uz;**e) să deţină spații pentru depozitarea anvelopelor uzate."* | **Nu se acceptă**Prevederile se regăsesc în art.106 al Codului transporturilor rutiere 150/2014. |
| 14 | *Pct.252 "Se interzice comercializarea, în vederea reutilizării, a sistemelor, echipamentelor, componentelor, entităţilor tehnice şi pieselor de schimb, care duce la nerespectarea cerinţelor de siguranţă rutieră, stabilite de organul central de specialitate. "* | **Nu se acceptă**Prevederile se regăsesc în art.107 al Codului transporturilor rutiere 150/2014. |
| 15 | *Pct.252 "Se interzice comercializarea, în vederea reutilizării, a sistemelor, echipamentelor, componentelor, entităţilor tehnice şi pieselor de schimb, care duce la nerespectarea cerinţelor de siguranţă rutieră, stabilite de organul central de specialitate. "* | **Nu se acceptă**Prevederile se regăsesc în art.108 al Codului transporturilor rutiere 150/2014. |
| 16 | *Pct.253 "Întreprinderile înregistrate care desfăşoară activitatea de dezmembrare a vehiculelor rutiere scoase din uz sînt obligate:*1. *să asigure evidența strictă a tuturor vehiculelor rutiere asupra cărora s-a derulat activitatea pentru care au fost înregistrate;*
2. *să asigure evidenţa modului de tratare a caroseriilor/şasiurilor rezultate din activitatea de dezmembrare;*
3. *să permită efectuarea controlului de către organele abilitate şi să le pună la dispoziţie informaţia solicitată.*

*Evidenţele prevăzute la alin. (1) lit. a) şi b) se ţin în două registre distincte.* *Întreprinderile sînt obligate să prezinte, în termen de 10 zile de la data dezmembrării vehiculului rutier, informaţia respectivă la gestionarul Registrului de stat al vehiculelor în vederea radierii acestora din registru.* *Înregistrarea activității de dezmembrare a vehiculelor rutiere scoase din uz este condiționată de respectarea condițiilor speciale de reutilizare, reciclare sau valorificare a pieselor, componentelor şi materialelor de exploatare rezultate ca urmare a dezmembrării, în scopul protejării mediului ambiant, a siguranței rutiere şi pentru conservarea energiei, după caz"* | **Se acceptă** |
| 17 | Pct.255 *"Întreprinderile înregistrate care desfăşoară activitatea de dezmembrare a vehiculelor rutiere scoase din uz sînt obligate să respecte prevederile Hotărîrii Guvernului nr.93/2023 pentru aprobarea Regulamentului privind gestionarea vehiculelor scoase din uz"* | **Se acceptă** |
| 18 | *Se propune modificarea și completarea regulamentului cu* ***capitolul VI "Cerinţele pentru prestarea serviciilor de autoservice"****, cu conținutul pct.26-50;* | **Se acceptă** |
| 19 | Pct.51 *"Autoritatea administrativă Agenţia Naţională Transport Auto desemnată de către organul central de specialitate în asigurarea înregistrării, controlul şi supraveghere a întreprinderilor ce desfășoară activități conexe transportului rutier. "* | **Nu se acceptă**Definirea rolului Autorității administrative Agenția Națională Transport Auto a fost menționată în capitolul **II.Terminologie**. |
| 20 | Pct.51 *Autoritatea administrativă Agenţia Naţională Transport Auto desemnată de către organul central de specialitate în asigurarea înregistrării, controlul şi supraveghere a întreprinderilor ce desfășoară activități conexe transportului rutier.* | **Se acceptă** |
| 21 | Pct.512 *Agenţia poate suspenda, înregistrarea întreprinderilor parţial sau total în conformitate cu art.28 al CTR doar pentru activitățile specificate la art.94 alin lit.e) și f) pe un termen de pînă la 30 de zile în cazul:- nerespectării ineia dintre condițiile care au stat la baza înregistrării; defăşurarea unei activități neînregistrate; constatării și sancționării mai mult de 3 ori de către Agenție prin decizie definitivă, conform legii, în decurs de 12 luni consecutive, a încălcărilor prevederilor Regulamentului cu privire la desfăşurarea activității de autoservice.* | **Nu se acceptă**Prevederile date sunt prevăzute în cap.2 al Codului Transporturilor Rutiere 150/2014. |
| 22 | Pct.513. *Agenția poate radia din Registrul activităților conexe întreprinderea în conformitate cu art.28 al CTR, doar pentru activitățile specificate la art.94 alin lit.e) și f) în cazul în care:* 1. *deficienţele semnalate, care au condus la suspendarea parţială sau totală a înregistrării, nu au fost remediate în termenele stabilite în decizia de suspendare;*
2. *înregistrarea a fost suspendată de 3 ori în decurs de 12 luni consecutive.*
 | **Nu se acceptă**Condițiile în care înregistrarea poate fi suspendată sunt specificate în art.102 al Codului Transporturilor Rutiere 150/2014. |
| 23 | Pct.515*· În cazul radierii, întreprinderea nu poate fi înregistrată decît după 6 luni, perioadă în care de asemenea nu poate solicita înregistrarea unui alt atelier pentru desfăşurarea activității de autoservice, "* | **Nu se acceptă**Condițiile în care înregistrarea poate fi suspendată sunt specificate în art.103 3), al Codului Transporturilor Rutiere 150/2014. |
| 24 | Pct.516 *Agentul economic este obligat de a se radia din Registrul activităților conexe în cazul în care nu desfășoară activitate specifică de autoservice. "* | **Se acceptă parțial**Proiectul a fost modificat.  |
| **SRL ”Automall Group”** *(scrisoarea Nr.14/AM/OUT din 05.08.2024)* | 1 | Se propune includerea noțiunii de *Activitatea de reparație a caroseriei.* | **Nu se acceptă**Noțiunea de activitate de reparație a caroseriei se include în noțiunea expusă în proiect de *activitate de reparare a vehiculelor rutiere*. |
| 2 | Se propune revizuirea criteriilor de numire a managerului responsabil de activitatea atelierului de autoservice cu includerea unei alternative pentru persoanele ce nu dețin studii superioare în domeniu, și anume:*"Persoanele ce nu dețin studii superioare în domeniul tehnic auto, dar care au o vechime de muncă în domeniu mai mare de 10 ani pot fi numite în funcția de manager responsabil de activitatea atelierului de autoservice, doar cu condiția promovării cursurilor de calificare profesională și obținerea certificatului de competență profesională."* | **Nu se acceptă**Conform art.97 al Codului transporturilor rutiere 150/2014, managerul responsabil pentru activitatea atelierului de autoservice, trebuie să dețină certificat de competentă profesională valabil, eliberat în condițiile art. 43 al codului prenotat, în funcție de serviciile prestate. |
| 3 | Se propune ca formularul certificatului de garanție să fie elaborat în corespundere cu standardele interne de documentare ale companiei, dar cu indicarea minimului de informație prevăzut de legislație. | **Se acceptă parțial**Informațiile minime care trebuie să le conțină un certificat de garanție prezentate în anexa nr.3 la prezentul regulament, sunt suficiente pentru a exclude situații de neînțelegere între părți în procesul de întreținere, reparații, reglare, reutilare a vehiculelor rutiere. |
| 4 | Se propune revizuirea acestei prevederi și anume, indicarea condiției de formă a cărții de service.*„Atelierul va completa obligatoriu cartea de service, cu excepția cărților de service în format electronic."* | **Se acceptă** |
| 5 | Se propune indicarea expresă a faptului despre care registru este vorba. | **Se acceptă parțial**Proiectul a fost completat în conformitate cu prevederile Legii nr. 105-XV din 13 martie 2003 privind protecția consumatorilor, unitățile de comerț și prestări de servicii populației, vor înregistra petițiile și reclamațiile în Registrul de reclamații. |
| 6 | Se propune revizuirea conținutului comenzii în ordinea următoare:*«denumirea mărfii/serviciilor;**cantitatea mărfii/serviciilor;**costul per unitate/serviciu;**% reducerilor aplicate pentru marfa/serviciu;**costul total al mărfii/serviciului;**semnăturile părților executant-client;»*Certificatul de garanție se anexează separat la comandă. | **Nu se acceptă**Conform Anexei nr.3 din prezentul regulament, atelierul de autoservice eliberează CERTIFICATUL DE GARANȚIE, care trebuie să conțină un set de informații minime, pentru garantarea executării serviciilor de întreținere, reparații, reglare, reutilare a vehiculelor rutiere. |
| 7 | Se propune indicarea adițional:*«Documentația pe suport de hârtie sau în format electronic»* | **Se acceptă** |
| 8 | Se propune indicarea expresă a tipului contractului. | **Se acceptă** |
| 9 | Se propune indicarea condițiilor în care clientul/beneficiarul are dreptul să verifice progresul îndeplinirii lucrărilor și anume:*«cu respectarea condiției de programare prealabilă a vizitei și doar în prezența unui reprezentant al autoservice-ului*».Se propune excluderea sintagmei "în orice moment" or, acesta contravine tehnicilor de siguranță pe care trebuie să le respecte autoservice-ul conform legislației în vigoare. | **Se acceptă** |
| 10 | Se propune introducerea excepției pentru cazurile în care există o clauză bilaterală de amnare a plății | **Se acceptă** |
| 11 | Se propune specificarea faptului din ce constă controlul conformității produselor cu condițiile corespunzătoare, cu indicarea metodelor pe care ar trebui să le aplice angajatul autoservice-ului.Ex: *angajatul responsabil al autoservice-ului va realiza controlul vizual al pieselor/produselor care urmează a fi înlocuite și va constata dacă acestea corespund cu caracteristicile piesele/produsele ce se înlocuiesc.* | **Se acceptă** |
| 12 | Pct.39 analogic Pct. 13 supra, pentru aceasta este suficient ca în actul de executare a lucrărilor, să fi indicată lista completă a lucrărilor și a pieselor de schimb, precum și să existe obligațiile de garanție specificate ale stației de service. | **Se acceptă parțial**Pentru a exclude apariția neclarităților în procesul de de întreținere, reparații, reglare, reutilare a vehiculelor rutiere sau după finalizarea lucrărilor, în certificatul de garanție sunt plasate recomandările ce trebuie să se includă în certificat. |
|  13 | **Anexa nr.1 Dotarea minimă a atelierelor necesară pentru desfășurarea activității de autoservice**Se propune excluderea: **Analizator de gaze evacuate** și **Opacimetru** | **Se acceptă** |
| 14 | Se propune excluderea: **Testere de diagnoză specifice 4, 5** | **Nu se acceptă**Testerele de diagnoză permit diagnosticarea întregului ansamblu sau pe elemente, folosind echipamente specializate ce pot fi folosite doar pentru un anumit tip de sisteme, specifice unei mărci sau model de automobil. |
| 15 | Se propune excluderea: **Stand cu role pentru verificarea eficacității sistemului de frânare**  | **Se acceptă** |
| 16 | Se propune excluderea: **Aparat de control al farurilor prevăzut cu nivelă3.** | **Se acceptă** |
| 17 | Se propune excluderea: **Stand cu role pentru verificarea eficacității sistemului de frânare 3.** | **Se acceptă**  |
| 18 | Se propune excluderea: **Testere de diagnoză specifice4,5****Echipament pentru verificarea și reglarea geometriei sistemului de direcție**  | **Nu se acceptă**Reglajul geometriei roților este operațiunea ce permite setarea poziției corecte a roților în spațiu. După efectuarea lucrărilor de reparații, reglare, reutilare a vehiculelor rutiere, ce țin de sistemul de direcție, automobilul trebuie verificat pentru a exclude uzura neuniformă a benzii de rulare, creșterea consumul de combustibil, reducerea eficienței direcției, pierderea capacității mașinii de a merge rectilinul fără viraj și distorsionarea distanței de frânare. |
| 19 | Informații minime care ar trebui să le conțină un certificat de garanțieReiterând cele menționate anterior, considerăm că un act de executare a lucrărilor, sau după caz, Comanda, sunt suficiente, doar cu obligarea stațiilor de service să indice: termenul de garanție, lista lucariilor efectuate precum și a pieselor de schimb utilizate. | **Se acceptă parțial**În Anexa nr.3 din prezentul regulament, atelierul de autoservice eliberează, certificatul cu informații recomandate care trebuie să le conțină un certificat de garanție, pentru garantarea executării serviciilor de întreținere, reparații, reglare, reutilare a vehiculelor rutiere. |
| **"DAAC HERMES" S.A.***(scrisoarea din 05.08.2024)* | 1 | Din Anexa №1 (echipamente dotare autoservice) de exclus **Opacimetrul** este un instrument utilizat pentru măsurarea opacității gazelor de eșapament, indicând nivelul de particule și fum emise de motoarele cu combustie internă. În trecut, acesta era esențial pentru a asigura că vehiculele respectă standardele de emisii. | **Se acceptă** |
| 2 | Din Anexa №1 (echipamente dotare autoservice) de exclus **Analizatorul de gaze de evacuare** | **Se acceptă** |
| 3 | Din Anexa №1 (echipamente dotare autoservice) **Standurile cu role pentru verificarea eficacității sistemului de frânare** | **Se acceptă** |
| 4 | Din Anexa №1 (echipamente dotare autoservice) de exclus **Multimetrul** | **Nu se acceptă**Multimetru este instrumentul ce poate măsura mai multe proprietăți electrice cum ar fi tensiunea, rezistența și curentul, iar folosirea lui, permite localizarea concretă a disfuncționalității în sistemul electric al automobilelor. |
| 5 | De a exclude **punctul 16** | **Nu se acceptă**În conformitate cu prevederile Legii nr. 105-XV din 13 martie 2003 privind protecția consumatorilor, unitățile de comerț și prestări de servicii populației, vor înregistra petițiile și reclamațiile în Registrul de reclamații. |
| 6 | Punctul 29, aliniatul 2, nu este clar ce se are in vedere Atelierul trebuie să posede documentația necesară pentru desfășurarea activităților de aprovizionare, prin care se pot influența parametrii constructivi, funcționali și de calitate ai vehiculelor rutiere, de inspecție , după caz. | **Se acceptă** |